มีอาการปวดท้องน้อยแล้วก็ปวดหลังค่ะฉี่บ่อยมาก แต่ออกนิดเดียวเหมือนไม่สุด แต่เวลาฉี่ไม่แสบไม่ปวดขณะฉี่นะคะ เป็นมา3อาทิตย์แล้วค่ะ
สวัสดีค่ะ อาการปวดท้องน้อยและปัสสาวะบ่อย อาจเกิดจาก-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัดหรือเป็นเลือด หรือปัสสาวะบ่อย ปัสสาวะไม่สุด ปวดหน่วงท้องน้อย-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย อาจปวดร้าวไปที่หลังได้ เพราะตำแหน่งของกรวยไตอยู่ด้านหลัง-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้-การติดเชื้อในท่อปัสสาวะจากโรคติดต่อทางเพศสัมพันธ์เช่นหนองในในกรณีนี้ ควรไปพบแพทย์ที่รพ.เพื่อตรวจปัสสาวะยืนยันว่ามีการติดเชื้อในกระเพาะปัสสาวะหรือไม่ ถ้าพบว่าเป็นกระเพาะปัสสาวะอักเสบจะได้รับยาฆ่าเชื้อและควรไปติดตามอาการตามนัดว่าหายขาดแล้วการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย พักผ่อน